ՄԱՍԻՍԻ ՔԱՂԱՔԱՊԵՏ ԴԱՎԻԹ ՀԱՄԲԱՐՁՈՒՄՅԱՆԻ ՇՆՈՐՀԱՎՈՐԱԿԱՆ ԽՈՍՔԸ ԿԱՆԱՆՑ ՄԻՋԱԶԳԱՅԻՆ ՕՐՎԱ ԱՌԹԻՎ

Սիրելի՛ կանայք, մայրեր, քույրեր,

սրտանց շնորհավորում եմ մարտի 8-ի՝ Կանանց միջազգային օրվա առթիվ: Գարնանային այս գեղեցիկ տոնը ևս մեկ առիթ է վերաարժևորելու մեր ժողովրդի կյանքում հայ կնոջ անուրանալի դերակատարությունը: Այսօր մենք փորձում ենք արտահայտել մեր սերն ու հարգանքը, հայտնել մեր խորին երախտագիտությունն այն վեհ առաքելության համար, որ ստանձնել եք Դուք:

Ձեզ նվիրված մեկամսյակի ընթացքում կհնչեն գովեստի, շնորհակալության, մեծարանքի բազմաթիվ խոսքեր, սակայն անհերքելի է, որ Ձեր հոգատարությամբ, բարությամբ, նվիրվածությամբ ու իմաստնությամբ արժանի եք ավելիին:

Առանձնակի շնորհավորում եմ Հայոց բանակում իրենց պարտքը կատարող զինվորների մայրերին:

Ջերմագին մաղթանքներս հերոսածին մայրերին:

Սիրելի՛ կանայք, մայրեր, քույրեր, մեկ անգամ ևս շնորհավորելով տոնի առթիվ՝ առողջություն, համբերություն ու տոկունություն եմ մաղթում բոլորիդ: Թող սերն ու բարօրությունն իշխեն Ձեր ընտանիքներում: